|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИЯ „ПЛАЩАНИЯ ЗА ЗЕМЕДЕЛСКИ ЗЕМИ В ЗОНИ ОТ НАТУРА 2000”** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Национална асоциация на зърнопроизводителите Наталия Шукадарова natalia.shukadarova@grain.bg 25.05.2023 г. – по електронен път | Националната асоциация на зърнопроизводителите (НАЗ) отправя следните коментари:Националната асоциация на зърнопроизводителите отчита, че ал. (1) и ал. (2) на чл. 9, касаещи забраните за земеделска дейност в защитените зони от НАТУРА 2000, водят до двусмислено тълкуване. Не става достатъчно ясно за земеделските стопани кои забрани следва да се спазват за получаване на подпомагане по интервенцията „Плащания за земеделски земи в зони от НАТУРА 2000”. Алинея (1) на чл. 9 посочва, че се спазват конкретните забрани за земеделска дейност в съответната защитена зона от Натура 2000, включени в издадените от министъра на околната среда и водите заповеди за обявяване на съответната защитена зона. Въпреки всичко, алинея (2), т. 2 на чл. 9 посочва групиране на забраните, важащи за обработваеми земи по ал. 1, т. 2, 3, 4 и 7, като по този начин земеделските стопани остават с впечатлението, че следва да се спазват кумулативно всички посочени в т. 2, ал. (2), чл. 9 групирани забрани за земеделска дейност в обработваемите земи.В този смисъл НАЗ счита, че разпоредбите на ал. (1) и ал. (2) на чл. 9 следва да бъдат допълнително прецизирани и конкретизирани, така че да не въвеждат в заблуждение земеделските стопани относно забраните, които следва да спазват.  | Не се приема | В чл. 9, ал. 1 са изброени забраните, които могат да бъдат компенсирани по интервенцията. В ал. 2, именно с цел конкретизиране, забраните са групирани съобразно типа земеделска земя - обработваеми земи, постоянно затревени площи и трайни насаждения. В допълнение, групирането на забраните е познато на земеделските стопани предвид факта, че същото е прилагано и включено в приложимия нормативен акт в предходния програмен период, с която земеделските стопани са вече запознати. |